
ANUNȚ

CASA JUDEŢEANĂ DE PENSII GORJ, organizează concurs pentru ocuparea unui post vacant aparținând categoriei personalului contractual, pentru o perioadă nedeterminată, cu durata timpului de 8 ore pe zi/40 de ore pe săptămână, în conformitate cu prevederile Hotărârii Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, cu respectarea prevederilor art. XXI alin. (1) Legea nr. 141/25.07.2025 privind unele măsuri fiscal-bugetare, prorogarea unor termene, precum si pentru modificarea si completarea unor acte normative, după cum urmează:

Compartimentul arhiva si administrativ din cadrul Direcției Economica, Evidenta Contribuabili - 1 post de functionar, studii medii.

Concursul constă în susţinerea următoarelor probe, la Sediul Casei Județene de Pensii Gorj, str. Aleea Smirdan, Bloc nr. 16, Targu - Jiu, județul Gorj: 
-proba scrisă va avea loc în data de  14 septembrie 2026; începând cu ora 11.00 ; 
-interviul se va susține în termen de maxim 4 zile lucrătoare de la data susținerii probei scrise; 
Dosarele de înscriere la concurs se pot depune în termen de 10 zile lucrătoare de la data publicării, respectiv de la data de 24 august 2026 până la data de 04 septembrie   2026, inclusiv, de luni până joi, în intervalul orar 08.00 – 14.00 și vineri în intervalul orar 08.00 – 13.00, la Sediul Casei Județene de Pensii Gorj, str. Aleea Smirdan, Targu – Jiu, județul Gorj, la secretarul comisiei de concurs. 
În vederea participării la concurs, candidații trebuie să îndeplinească cumulativ următoarele condiții: 

 I. Condiţii generale: 
Candidații trebuie sa îndeplinească condițiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene; 
b) cunoaşte limba română, scris şi vorbit; 
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate; 
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs; 
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea; 
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
h)  nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

II. Cerințe specifice pentru ocuparea postului vacant, conform fișei postului:
Functionar – Compartiment arhiva si administrativ – Directia Economica, Evidenta Contribuabili:
Durată timp de muncă: 8h/zi – 40h/săptămână, perioada nedeterminată;
Studii de specialitate: studii medii – absolvent cu diploma de bacalaureat.
Vechime în muncă: minim 5 ani
Competențe digitale: nivel de baza, dovedit prin documente recunoscute de lege din care sa rezulte competente privind utilizarea calculatorului.

III. Depunere dosare: 
Dosarul de înscriere la concurs trebuie să conţină, în conformitate cu prevederile art. 35 alin. (1) din H.G. nr. 1336/2022, următoarele documente: 
a) formular de înscriere la concurs, conform modelului prevăzut la anexa nr. 2 din H.G. nr. 1336/2022; 
b) copia actului de identitate sau orice alt document care atestă identitatea, potrivit legii, aflate în termen de valabilitate; 
c) copia certificatului de căsătorie sau a altui document prin care s-a realizat schimbarea de nume, după caz; 
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică; 
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului; 
f) certificat de cazier judiciar sau, după caz, extrasul de pe cazierul judiciar; 
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; 
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății. 
COPIILE DE PE ACTELE PREVĂZUTE LA ART. 35 ALIN. (1) LIT. B) - E) DIN H.G. NR. 1336/2022, SE PREZINTĂ ÎNSOŢITE DE DOCUMENTELE ORIGINALE, CARE SE CERTIFICĂ CU MENŢIUNEA "CONFORM CU ORIGINALUL" DE CĂTRE SECRETARUL COMISIEI DE CONCURS. 

În cazul documentului prevăzut la lit. f), candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, anterior datei de susţinere a probei scrise. 

IV. Bibliografie concurs:
	Nr. Crt.
	BIBLIOGRAFIE
	TEMATICĂ

	1.
	Constituția României, republicată
	Principii generale – TITLUL I; 
Drepturi, libertati si indatoriri fundamentale – TITLUL II.

	2.
	Ordonanța de urgență a Guvernului nr. 57/2019 privind Codul administrativ, cu modificările și completările ulterioare
	-Principiile generale aplicabile administratiei publice - PARTEA I, TITLUL III;
-Personalul contractual din autoritatile si institutiile publice – PARTEA VI – TITLUL III – CAPITOLUL III

	3.
	Legea nr. 53/2003 – Codul muncii republicată, cu modificările și completările ulterioare
	Titlul II – Capitolele I, II, III, IV, V; 
Titlul XI – Capitolul II.

	4.
	Legea nr. 319/2006 a securitatii si sanatatii in munca
	-Capitolul IV - Obligatiile lucratorilor privind sanatatea si securitatea in munca;

	5.
	Legea nr. 360/2023 privind sistemul public de pensii
	-Principiile sistemului public de pensii (art. 2);
- Asiguratii sistemului public de pensii (art. 6);
-Stagiul de cotizare in sistemul public de pensii (art. 13,15,16);
-Perioade asimilate in sistemul public de pensii (art.14);
-Atributiile caselor teritoriale de pensii Capitolul II (art. 123 – 125).



V. Calendarul concursului:
	Nr. 
crt. 
	CALENDAR CONCURS

	1.
	Depunerea dosarelor de către candidaţi 
	24.08.2026 – 04.09.2026

	2.
	Comisia de concurs selectează dosarele de concurs pe baza îndeplinirii condiţiilor de participare la concurs şi afişază rezultatele 
	07.09.2026 – 08.09.2026

	3.
	Afișarea rezultatelor selecției dosarelor de înscriere 
	09.09.2026

	4.
	Candidaţii nemulţumiţi pot face contestaţie 

	10.09.2026
(În termen de cel mult o zi lucrătoare de la data afişării rezultatului selecţiei dosarelor) 

	5.
	Soluționarea contestațiilor 

	11.09.2026
(În termen de o zi lucrătoare de la expirarea termenului de depunere a contestaţiilor) 

	6.
	Desfăşurarea probei scrise 
	14.09.2026, ora 11.00 

	7.
	Comisia de concurs notează proba scrisă şi afişează rezultatele 

	15.09.2026
(În termen de o zi lucrătoare de la finalizarea probei scrise) 

	8.
	Candidaţii nemulţumiţi pot face contestaţie 

	16.09.2026
(În termen de o zi lucrătoare de la data rezultatului probei scrise) 

	9.
	Soluționarea contestațiilor 

	17.09.2026
(În termen de o zi lucrătoare de la expirarea termenului de depunere a contestaţiilor)

	10.
	Susţinerea interviului 
	18.09.2026, ora 900
(În termen de 4 zile lucrătoare de la data afișării rezultatului la proba scrisă) 

	11.
	Comisia de concurs notează interviul şi afişează rezultatele 
	21.09.2026
(În termen de o zi lucrătoare de la finalizarea probei interviului) 

	12.
	Candidaţii nemulţumiţi pot face contestaţie 
	22.09.2026
(În termen de cel mult o zi lucrătoare de la data rezultatului la proba interviului) 

	13.
	Soluționarea contestațiilor 
	23.09.2026
(În termen de o zi lucrătoare de la expirarea termenului de depunere a contestaţiilor) 

	14.
	Afişarea rezultatelor finale 
	24.09.2026
(În termen de o zi lucrătoare de la expirarea termenului de soluționare a contestaţiilor) 



Atribuţiile postului:
1. Urmareste exploatarea corecta si intretinerea in stare tehnica corespunzatoare normelor de circulatie a autoturismelor din dotarea institutiei cu concursul conducatorilor auto angajati; 
2. Verifica concordanta intre kilometrajul inregistrat la bordul autoturismului si cel inscris in foaia de parcurs; 
3. Preda, pe baza de proces verbal semnat autoturismul cu accesoriile sale, conducatorului auto care il va exploata; 
4. Verifica si raspunde, impreuna cu conducatorii auto, de corectitudinea completarii foilor de parcurs; 
5. Efectueaza pe fiecare foaie de parcurs calculul kilometrilor echivalenti si a combustibilului consumat; 
6. Intocmeste lunar FAZ-ul si stabileste consumurile de combustibil pentru toate autoturismele din dotarea institutiei si-l preda Serviciului Contabilitate; 
7. Intocmeste formele legale de procurare a carnetelor BCF, le exidentiaza pe lista de magazie cu regim special si le elibereaza conducatorilor auto pe baza de semnatura; 
8. Verifica concordanta intre consumul scriptic si faptic de combustibil prin efectuarea plinului la autoturism, lunar;  
9. Introduce în sistem informatic, zilnic, confirmările de primire a corespondenței și le arhivează corespunzător;
10. Emite adresele de răspuns la solicitările privind eliberarea de documente din dosarele de pensii, respectiv a carnetelor de muncă conform procedurii interne;
11. Recopertează dosarele de pensii și se preocupă de arhivarea corespunzătoare a documentelor componente;
12. Monitorizează consumurile de utilităti conform Programului national de performanta de mediu a activitatii autoritatilor si institutiilor publice;
13. Raspunde(Este responsabil) de(cu) colectarea selectiva a deseurilor din cadrul institutiei, conform prevederilor Legii nr.132/2010 privind colectarea selectiva a deseurilor in institutiile publice, cu modificarile si completarile ulterioare;
14. Indeplineste atributiile stabilite de normele in vigoare in domeniul gestionarii bunurilor si valorilor; 
15. Are sarcina de a se integra în efortul colectiv depus de echipa din care face parte şi de a pune la dispoziţia colectivului cunoştinţele şi experienţa pe care le deţine; 
16. Indeplineste orice alte atributii sau sarcini trasate de sefii ierarhici, in scris sau verbal, in scopul bunului mers al activitatii institutiei, fiind direct raspunzator de realizarea acestora;  
17. Este obligat să cunoască şi să aplice prevederile legale specifice sarcinilor de serviciu; 
18. Răspunde conform legislaţiei în vigoare de exactitatea şi corectitudinea datelor furnizate; 
19. Răspunde de menţinerea integrităţii şi calităţii bunurilor primite în folosinţă, suportând consecinţele de ordin disciplinar şi material ca urmarea  folosirii necorespunzătoare; 
20. Respectă normele de P.S.I. şi protecţia muncii conform legislaţiei în vigoare; 
21. Respectă Regulamentul cadru de organizare şi funcţionare a caselor teritoriale de pensii şi Regulamentul de ordine interioară; 
22. Este obligat sa se perfectioneze continuu in activitatea pe care o desfasoara, in vederea reducerii timpului de executie a lucrarilor ; 
23. Nu angajeaza institutia la marirea costurilor, cautand sa uzeze de toate mijloacele posibile pentru combaterea cheltuielilor nejustificate; 
24. Respectarea cu rigurozitate a termenelor de executare a lucrarilor ce-i revin, in cadrul programului de lucru, in stricta concordanta cu prevederile legale in vigoare; 
25. Pastreaza secretul profesional, daca este cazul si asigura integritatea si securitatea lucrarilor sau valorilor incredintate. 
Responsabilitati privind protectia datelor cu caracter personal: 
26. de a păstra secretul asupra tuturor informaiilor la care are acces;  
27. să păstreze integritatea datelor cu caracter personal pe care le prelucrează; 
28. să nu divulge și să nu permită accesul nimănui la datele cu caracter personal la care are acces, cu excepția situațiilor în care comunicarea acestor date se regăsește în atribuțiile de serviciu; 
29. Să nu transmită date cu caracter personal preluate din sistemele interne ale CNPP prin copiere pe dispozitive externe, e-mail, suport de hârtie, cu excepția situațiilor în care această activitate se regăsește în atribuțiile de serviciu; 
30.să participe și să acorde sprijin responsabilului cu protecția datelor pentru îndeplinirea activităților specifice conform Regulamentului general privind protecția datelor.
Persoana de contact: 
Negru Gheorghita
Tel-0253213307; Fax-0253218660,  
e-mail: gheorghita.negru@cnpp.ro 

Casa Judeteana de Pensii Gorj                		
Str. Aleea Smirdan, nr.16, bl.16, sc.1; Tg-Jiu, judetul Gorj
Telefon: 0253213307; Fax:0253218660; www.cjpgorj.ro
                        Conform prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecția datelor), informațiile referitoare la datele cu caracter personal cuprinse în acest document sunt confidențiale. Acestea sunt destinate exclusiv persoanei/persoanelor menționate ca destinatar/destinatari și altor persoane autorizate să-l primească. Dacă ați primit acest document în mod eronat, vă adresăm rugămintea de a returna documentul primit, expeditorului
image1.jpeg
EdCNPP

CASA NATIONALA DE PENSII PUBLICE




image2.jpeg
MINISTERUL MUNCII,
FAMILIEI, TINERETULUI
SI SOLIDARITATII SOCIALE





